dh-unibe/image-text_koenigsfelden-charters-post-1500 huggingface dataset:
Wir, Ott̄, von gottes gnaden hˀtzog ze Osterrich und ze Styr, ✳ tuͦn chunt mit disem
briefe, ✳ wan wir die kylchen ze Gebisdorf und den hof mit den lùten, so dar uf
sitzent, dar in dù selbe kylche hoͤret, gegeben und geeinbert haben den geistlichen frowen, ✳ ✳ der epthissenn und ✳ ✳ dem convente unserr stift ze Kungesfelt, Sant Claren
ordens, in Costentzer bistuͦm, ✳ da von so wellen wir, das die selben widmer, die nu
ze male uf dem hof sitzent oder har nach sitzent wˀdent, ✳ uns und unsnˀ erben ane
sture und alle dyenste sitzen. ✳ wir wellē oͧch, das der gebursami des selben dorfes
ze Gebisdorf fùnfzehen schilling abgangen an der gesatzten sture, so si jerlich gebent,
wan die oͧch unser liebù swester froͧ ✳ Agnes, wilent chùneginne ze Ungˀn, abgeloͤ¬
set hat von den lùten, da wir un̄ unser bruͦder si versetzet hatten. ✳ un̄ ze einem
offenn urchùnde, so hencken wir unser klein ingesigel an disen brief, ✳ der geben
ist ze Brugge an Sant Bartholomens tag, ✳ do man zalte von Christes geburte
drùcehenhundtˀ jar, ✳ dar nach in dem vier und drizigostem jar. ✳
Königsf. 144
Staatsarchiv
AARGAU
Kgsf. 144
der der ander
334
Gebistorf
der vij
der hof
eigen ist
wie die kilchen und hoff zuͦ
Gebistorff Kùngsfeld₎ komē ✳
A ✳ 65
K
E ✳ 44 ✳
Gebistorf xxix
die lut
wie uns dàselbs
gebn̄ unnd geeignet
sind
ùber Gebistorf ✳ die
lùte uf der hof eigen
sint ✳ xij brief